Document ID: 31982D0819

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1982 περί των αιτήσεων αποδόσεως όσον αφορά την ανάπτυξη της γεωργίας στα υπερπόντια γαλλικά διαμερίσματα (Το κείμενο στη γαλλική γλώσσα είναι το μόνο αυθεντικό)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
την οδηγία 81/527/ΕΟΚ του Συμβουλίου της 30ής Ιουνίου 1981 περί αναπτύξεως της γεωργίας στα υπερπόντια γαλλικά διαμερίσματα(1), και ιδίως το άρθρο 8 παράγραφος 4,
Εκτιμώντας:
ότι οι αιτήσεις αποδόσεως που υποβάλλονται από τη Γαλλία στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Προσανατολισμού", πρέπει να περιλαμβάνουν ορισμένα στοιχεία, προκειμένου να ελέγχεται εάν οι δαπάνες είναι σύμφωνες με τις διατάξεις της οδηγίας 81/527/ΕΟΚ και με τις ενδείξεις που αναφέρονται στο πρόγραμμα που υπέβαλε η Γαλλία και εγκρίθηκε σύμφωνα με το άρθρο 2 παράγραφος 2 της εν λόγω οδηγίας-
ότι, για να είναι αποτελεσματικός ο έλεγχος αυτός, η Γαλλία πρέπει να θέσει τα δικαιολογητικά έγγραφα στη διάθεση της Επιτροπής για χρονικό διάστημα τριών ετών από την πληρωμή της τελευταίας αποδόσεως-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι αιτήσεις αποδόσεως που αναφέρονται στο άρθρο 8 παράγραφος 1 της οδηγίας 81/527/ΕΟΚ πρέπει να είναι σύμφωνες με τους πίνακες που περιλαμβάνονται στα παραρτήματα 1 έως 7.
2. Η Γαλλία ανακοινώνει στην Επιτροπή, ταυτόχρονα με την πρώτη αίτηση αποδόσεως, τα κείμενα των εθνικών διατάξεων εφαρμογής και ελέγχου, καθώς και τα έντυπα και οποιαδήποτε άλλα έγγραφα σχετικά με τις διοικητικές ενέργειες για την εφαρμογή των σχετικών μέτρων.
Κατά την εφαρμογή των μέτρων πρέπει να δοθεί ιδιαίτερη προσοχή στις ειδικές διατάξεις για την υποβολή των εγγράφων που αναφέρονται στο παράρτημα 8.
Άρθρο 2
Η Γαλλία πρέπει, για χρονικό διάστημα τριών ετών από την πληρωμή της τελευταίας αποδόσεως, να θέσει στη διάθεση της Επιτροπής όλα τα δικαιολογητικά έγγραφα ή επικυρωμένα αντίγραφά τους, που έχει στην κατοχή της, βάσει των οποίων αποφασίστηκαν οι ενισχύσεις που προβλέπονται στην οδηγία 81/527/ΕΟΚ, καθώς επίσης και τους πλήρεις φακέλους των δικαιούχων.
Άρθρο 3
Η παρούσα απόφαση απευθύνεται στη Γαλλική Δημοκρατία.
Έγινε στις Βρυξέλλες, στις 12 Νοεμβρίου 1982.

Labels: 2
6
12
18
15